*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*A társulási megállapodás elfogadásához*

***az Mötv.50. §-a alapján minősített*** *többség szükséges,*

*az előterjesztés* ***nyilvános ülésen tárgyalható****!*

*118. számú előterjesztés*

Bátaszék Város Önkormányzat Képviselő-testületének 2023. június 21-én

16 órakor megtartandó ülésére

A védőnői feladat átadásához kapcsolódó döntések meghozatala

|  |
| --- |
| **Előterjesztő:** Dr. Bozsolik Róbert polgármester**Készítette** : Takaróné dr. Mihó Beatrix jogi referens **Törvényességi ellenőrzést végezte:** Dr. Firle-Paksi Anna aljegyző**Tárgyalja:**Szociális Bizottság 2023.06.20.Pénzügyi és Gazdasági Bizottság 2023.06.20. |

Tisztelt Képviselő-testület!

 **I.**

Az egészségügyi alapellátásról szóló 2015. évi CXXIII. törvény alapján az egészségügyi alapellátás és szerves részét képező védőnői szolgálat 2023. július 1-jétől jelentős átalakuláson megy keresztül.

A jogszabályban meghatározottak szerint a védőnői egységek tekintetében a települési önkormányzat helyett az adott településhez tartozó irányító vármegyei intézmény lesz az új egészségügyi szolgáltató, a mi esetünkben a Tolna Vármegyei Balassa János Kórház.

A védőnői feladatellátás átadásával kapcsolatban az első hivatalos egyeztetésre 2023. június 13. napján került sor a Szekszárdi és Tolnai Járás települési önkormányzataival. A feladatellátás átadásának részleteit tartalmazó együttműködési megállapodás tervezése, egyeztetése folyamatban van, az önkormányzat részéről -a megállapodás tervezetéhez -a módosítási javaslatok megtétele megtörtént, melyre a képviselő-testületi anyag megküldéséig válasz nem érkezett. A végleges együttműködési megállapodás jóváhagyásáról a képviselő-testület dönt.

Kérjük a Tisztelt Képviselő-testületet, hogy a védőnői feladatellátás átadásával kapcsolatos döntéseket hozza meg.

**1. H a t á r o z a t i j a v a s l a t :**

**a védőnői feladatellátás átadásáról szóló tájékoztató és együttműködési megállapodás elfogadására**

Bátaszék Város Önkormányzatának Képviselő-testülete

1. a 2023. július 1. napjával történő védőnői feladatellátás átadásáról szóló tájékoztatót elfogadja
2. felhatalmazza a város polgármesterét a feladatellátás átadásáról szóló együttműködési megállapodás aláírására.

*Határidő:* 2023. július 1.

*Felelős:* Dr. Firle-Paksi Anna aljegyző

 (a határozat megküldéséért)

Dr.Bozsolik Róbert polgármester

 (az együttműködési megállapodás aláírásáért)

*Határozatról értesül:* Gondozási Központ vezetője

 Bátaszéki KÖH pénzügyi iroda

 irattár

**II.**

**Bátaszék és Környéke Önkormányzatainak Egészségügyi, Szociális és Gyermekjóléti Intézmény-fenntartó Társulás társulási megállapodásának VII.számú módosítása**.

Mivel a védőnői feladatellátást a Bátaszék és Környéke Önkormányzatainak Egészségügyi, Szociális és Gyermekjóléti Intézmény-fenntartó Társulás látja el, ezért szükségessé válik a hatályos jogszabályokhoz való igazodás képpen, a társulási megállapodás módosítása, a védőnői feladatellátásra vonatkozó részek törlésével.

A módosító és az egységes szerkezetű megállapodás az előterjesztés mellékletét képezi.

Magyarország helyi önkormányzatairól szóló 2011. évi CLXXXIX. törvény 88. § (2) bekezdése alapján *a társulásban részt vevő* ***képviselő-testületek mindegyikének*** *minősített többséggel hozott döntése szükséges a társulási megállapodás jóváhagyásához, módosításához vagy a társulás megszüntetéséhez.*

Fentiekre tekintettel javasoljuk, hogy a Társulási megállapodás módosításnak jóváhagyását. Kérem az alábbi határozati javaslat elfogadását.

**2. H a t á r o z a t i j a v a s l a t :**

**a Bátaszék és Környéke Önkormányzatainak Egészségügyi, Szociális és Gyermekjóléti Intézmény-fenntartó Társulása társulási megállapodásának 7. számú módosítására**

Bátaszék Város Önkormányzatának Képviselő-testülete

1. a Magyarország helyi önkormányzatairól szóló 2011. évi CLXXXIX. törvény 88. §-ban foglaltak alapján a Bátaszék és Környéke Önkormányzatainak Egészségügyi, Szociális és Gyermekjóléti Intézmény-fenntartó Társulása társulási megállapodásának 7. számú módosítását - a határozat melléklete szerinti tartalommal jóváhagyja,
2. felhatalmazza a város polgármesterét a társulási megállapodás módosításának és egységes szerkezetének aláírására.

*Határidő:* 2023. július 1.

*Felelős:* Dr. Firle-Paksi Anna aljegyző

 (a határozat megküldéséért) és

Dr.Bozsolik Róbert polgármester

 (a társulási megállapodás aláírásáért)

*Határozatról értesül:* Magyar Államkincstár

 Gondozási Központ vezetője

 Bátaszéki KÖH pénzügyi iroda

 irattár